આદેશ ભાટી, નોઇડાઃ મુખ્યમંત્રી સામૂહિક વિવાહ યોજનામાં મોટું કૌભાંડ સામે આવ્યું છે. રાજ્યની ગરીબ દીકરીઓના લગ્ન કરાવવા માટે આ યોજના શરૂ કરવામાં આવી છે. દિલ્હીથી લઇ ગ્રેટર નોઇડામાં 11 દંપત્તિએ પરણેલા હોવા છતાં 20 હજાર રૂપિયા, ઘરેણાં અને ગિફ્ટની લાલચમાં આ યોજના અંતર્ગત ફરી લગ્ન કરી લીધાં. જેમાં 3 દંપત્તિને તો પહેલેથી જ બાળકો પણ છે. માનવામાં આવે છે કે અન્ય ગામમાં પણ આવા કેટલાય દંપત્તિ હોઇ શકે છે.